b'\n_START_ARTICLE_\nKhalid Al Qassimi\n_START_SECTION_\nUra\n_START_PARAGRAPH_\nH\xc3\xa4n ajoi monia vuosia L\xc3\xa4hi-id\xc3\xa4n sarjoissa muun muassa Conrad Rautenbachin kanssa. Vuonna 2007 Abu Dhabi teki sponsorisopimuksen Fordin kanssa ja Al-Qassimi hypp\xc3\xa4si Fordin kolmosautoon. Kartturiksi tuli brittil\xc3\xa4inen Nicky Beech. H\xc3\xa4n debytoi Suomen MM-rallissa, ajaen kilpailussa 16:nneksi. Paras tulos oli Katalonian asvaltilla tullut 14. sija. Kaudella 2004 h\xc3\xa4n ajoi uransa ensimm\xc3\xa4isen MM-rallin Subarulla, p\xc3\xa4\xc3\xa4tyen sijalle 20. Turkkiinkin h\xc3\xa4n osallistui, mutta keskeytti ulosajoon. H\xc3\xa4n voitti my\xc3\xb6s L\xc3\xa4hi-id\xc3\xa4n mestaruuden ennen Rautenbachia._NEWLINE_Kaudella 2005 h\xc3\xa4n ajoi vain yhden MM-rallin Turkissa, josta tuloksena oli keskeytys. Kaudella 2006 h\xc3\xa4n osallistui Akropoliksen ja Kyproksen ralleihin, sijoittuen Akropoliksessa 23. sijalle._NEWLINE_Kaudella 2007 h\xc3\xa4net pestattiin Fordin kolmosautoon. Kauden paras tulos oli 14. sija Kataloniasta. Seuraavalla kaudella paras tulos oli Jordanian MM-rallin 9 sija._NEWLINE_2009 Al-Qassimin kartturiksi tuli brittil\xc3\xa4inen Michael Orr. Orr siirtyi Matthew Wilsonin vierelt\xc3\xa4 ja Nicky Beech siirtyi intialaisen Narem Kumarin kartturiksi. H\xc3\xa4n ajoi Irlannissa, Kyproksella ja Portugalissa kahdeksanneksi. Kreikan rallissa h\xc3\xa4n ajoi kuudenneksi. Kaudella 2010 Al-Qassimi saavutti uuden pistelaskuj\xc3\xa4rjestelm\xc3\xa4n ansiosta 12 pistett\xc3\xa4. H\xc3\xa4n ajoi pisteille Portugalin, Saksan ja Espanjan kilpailuissa._NEWLINE_Kaudella 2011 Al-Qassimi jatkoi rallin MM-sarjassa Fordilla Michael Orrin kanssa osallistuen kahdeksaan MM-osakilpailuun. Kauden ja koko t\xc3\xa4h\xc3\xa4nastisen uran paras sijoitus oli Australian rallin viides sija._NEWLINE_Kaudella 2013 Al-Qassimi vaihtoi Fordilta Citro\xc3\xabn-tallin. Kartanlukijaksi Orrin sijaan tuli toinen britti Scott Martin, joka aiemmin oli toiminut Matthew Wilsonin kartanlukijana Stobart-tallissa. Al-Qassimi ja Scott osallistuivat Citro\xc3\xabnin autolla seitsem\xc3\xa4\xc3\xa4n MM-osakilpailuun. Kauden parhaat sijoitukset tulivat Portugalin ja Australian ralleista joissa molemmissa he sijoittuivat sijalle 9._NEWLINE_Kaudella 2014 Al-Qassimi jatkoi Citro\xc3\xabnin tallissa, mutta kartanlukijaksi vaihtui my\xc3\xb6skin brittil\xc3\xa4inen Chris Patterson. Patterson oli aiemmin istunut muun muassa Nasser Al-Attiyahin sek\xc3\xa4 Petter Solbergin kartanlukijana._NEWLINE_Kaudella 2015 Al-Qassimi ja Patterson jatkoivat Citro\xc3\xabnin tallissa osallistuen viiteen MM-ralliin. Paras saavutus oli Argentiinan rallin kuudes sija. Muissa ralleissa h\xc3\xa4n oli hitain WRC1-luokan kuljettaja eik\xc3\xa4 sijoittunut pisteille._NEWLINE_Kaudella 2016 ja Kaudella 2017 Al-Qassimi ja Patterson jatkoivat yhteisty\xc3\xb6t\xc3\xa4\xc3\xa4n Citro\xc3\xabn Total Abu Dhabin tallissa osallistuen molempina kausina nelj\xc3\xa4\xc3\xa4n ralliin. Sijoitukset olivat poikkeuksetta pistesijojen ulkopuolella._NEWLINE_Kaudella 2018 Al-Qassimi ajoi edelleen Citroenin tehdastallissa. Ralleissa h\xc3\xa4n sijoittui p\xc3\xa4\xc3\xa4osin viimeiseksi.'